Стефан Цанев
Стефан Неделчев Цанев е български драматург, поет и писател.

Биография 
Роден е в село Червена вода, Русенско, на 7 август 1936 г. В Русе завършва Второ средно училище „Баба Тонка“ през 1954 г. През 1959 г. завършва журналистика в Софийския университет. През 1960 – 1965 г. учи драматургия в Московския киноинститут. Кореспондент на вестник „Народна младеж“ в Родопите и в Перник (1959 – 1960). Работил е като редактор в Студия за игрални филми (1965 – 1967), драматург в Държавен сатиричен театър (1967 – 1970), в Театър 199 и Театъра на окръзите (1970 – 1973), в Театър „София“ (1973 – 1984; 1991), в Драматичен театър в Пловдив (1984 – 1991), Театъра на армията (1992 – 1996), Театър „София“ (1996 – 2008). Автор е на стихове, на 30 драми, на публицистика и есета, на романа „Мравки и богове“, на 4-томната историческа сага „Български хроники“, както и на стихове и пиеси за деца.

Негови стихове са превеждани на всички европейски езици, на китайски, монголски, арабски и иврит, а пиесите му (най-вече „Последната нощ на Сократ“, „Другата смърт на Жанна д`Арк“) са играни в повече от 200 театъра в България и по света: в Париж, Гренобъл, Бордо, Атина, Монреал, Петербург, Лайпциг, Висбаден, Варшава, Краков, Прага, Гьотеборг (Швеция), Будапеща, Киев, Москва, Питсбърг (САЩ), Вилнюс, Братислава, Никозия, Букурещ, Гюргево, Хага, Анкара, Измир, Истанбул и др.

Негова съпруга е актрисата Доротея Тончева. Има три дъщери: Евгения, Анна и Яна.

Творчество

Стихосбирки 
 „Часове“ (стихове), 1960
 „Композиции“ (стихове), 1963
 „Хроники“ (стихове), 1965
 „Перигеи или най-голямото приближаване до Земята“ (стихове), 1967
 „Аз питам!“ (стихотворения и поеми), 1976
 „Анини приказки“ (стихове за деца), 1976
 „Реквием“ (стихове), 1980
 „Небесни премеждия“ (избрани стихове), 1986
 „Сезонът на илюзиите“ (любовни стихотворения), 1988
 „Спасете нашите души!“ (стихове), 1992
 „Стъпки по облаците. Парапети“ (стихове), 1997
 „Сълзата на Бога“ (избрани стихове), 2003
 „Птици“ (стихове), 2005
 „Спасете нашите души!“ – стихове, есета, драми – поредица Българска класика, 2009
 „Душата ми плаче за сняг“, 2017
 "Небесна гледна точка" (стихове ХХІ), 2023

Пиеси 
 „Истинският Ивайло“, 1962
 „Табу“ – театрални миниатюри (в съавторство с Константин Павлов), 1965
 „Бунтът на статуите“, 1967
 „Весела България“, 1968
 „Процесът против богомилите“, 1969
 „Девет заседания за спасяването на България“ (в съавторство с Георги Марков), 1969
 „Разпята събота (Събота 23)“, 1971
 „Носете си новите дрехи, момчета!“, 1974
 „Джуджето и 7-те снежанки“, 1975
 „Единайсетият час“, 1977
 „Рицарят на печалния образ“, 1978
 „Любовни булеварди“, 1982
 „Животът – това са две жени“, 1983
 „В неделя Господ си почива“, 1984
 „Най-чудното чудо“, 1985
 „Последната нощ на Сократ“, 1986
 „Тайната вечеря на Дякона Левски“, 1987
 „Страшният съд“, 1988
 „Другата смърт на Жанна д`Арк“, 1990
 „Параноя“, 1991
 „Величието и падението на Стефан Стамболов“, 1993
 „Тайното евангелие на Иоан“, 1995
 „Пир по време на демокрация“, 1996
 „Адът – това съм аз“, 1997
 „Конят на Александър Велики“, 2003
 „Всички луди ме обичат“, 2004
 „Певецът на северните морета“, 2005
 „Деца на света“, 2011
 „Духът на поета“, 2011
 „Заговорът на Калигула“, 2014
 „Плач на ангел“, 2015
 „Цигуларката на Бога“, 2016
 „Убийството на Богородица“, 2020

Преводи 
 Владимир Маяковски, Тринайсетият апостол. София: Захарий Стоянов, 2002, 96 с. (ISBN 954-739-290-5)

Други 
 „Убийците са между нас“ – есета, 1996
 „Внимавайте с вятърните мелници“ – есета, 1999
 „Измислици за деца“ (Анини приказки, Янини притчи, Джуджето и 7-те снежанки, Рицарят на печалния образ, Най-чудното чудо, Духът на баща ми) – в три тома, 1999
 „Мравки и богове“ – роман, 2000
 „Пир по време на демокрация“ – трагедии & комедии, 2003
 „Сънят на сенките. Книга за мъртвите“ – есета, 2003
 „Дяволите в ада ще ми ръкопляскат. Публичен дневник (1978 – 2002)“, 2003
 „Ars poetica. За поетическото изкуство“, – синтез между учебник по стихосложение и антология на творческия опит, 2005
 „Български хроники“ – том I (2137 г. пр. Хр – 1453 г. сл. Хр.), 2006. Книгата е белетристично произведение.
 „Да убиеш вярата“ – есета, 2007
 „Български хроники“ – том II (1453 г. – 1878 г.), 2007
 „Български хроники“ – том III (1878 г. – 1943 г.), 2008
 „Български хроники“ – том IV (1943 г. – 2007 г.), 2009
 Съчинения в 12 тома – 2013 – 2014

Отличия 
Носител е на:
 Наградата за поезия „Пеньо Пенев“ (1988)
 Националната награда за детска литература „Петко Р. Славейков“ (1992)
 Националната награда за литература „Иван Вазов“ – за цялостен принос към литературата (2004)
 Националната награда „Христо Г. Данов“ – за „Български хроники“ и за цялостен принос към българската книжнина (2011)
 Наградата „Орфеев венец“ – за високи постижения в съвременната поезия (2012)
 Наградата „Икар“ – за изключителен принос към българския театър (2019)
 Наградата „Аскеер“ – за цялостен принос към театъра (2021)

Удостоен е с орден „Стара планина“ I степен – за цялостен принос към българската култура (2006).

Почетен гражданин на Балчик от 24 май 2011 г.

Източници 

 Речник на българската литература, т. 3 (П-Я), Институт за литература на БАН, Издателство на Българската академия на науките, София, 1982.

Външни препратки 

 От и за Стефан Цанев в Своден каталог НАБИС – национален каталог на академичните библиотеки в България
 Стефан Цанев в Литернет
 
 Калина Захова, „Стефан Цанев“, Речник на българската литература след Освобождението, Институт за литература на БАН
 Откъс от пиесата „Духът на поета“ (В ролите: Стамболов (Христо Мутафчиев), Захари Стоянов – Валентин Танев. Режисура – Маргарита Младенова. Постановка на Народен театър „Иван Вазов“. 2014 година), Youtube, публикуван на 12 октомври 2014 г.
 „Стефан Цанев: Ние вече имаме статута на колониална държава“ , интервю на Валерия Велева, в. „Преса“, 19 септември 2012 г.
 „БНТ представя: Живях аз сто живота - Стефан Цанев“ (видео), БНТ, 2 март 2022

Български писатели
Български поети
Български драматурзи
Български сценаристи
Български есеисти
Български преводачи на рускоезична литература
Български дисиденти
Възпитаници на Софийския университет
Носители на орден „Стара планина“
Почетни граждани на Балчик
Родени в област Русе